కరణ్ సింగ్ గ్రోవర్

కరణ్ సింగ్ గ్రోవర్ (జననం 1982 ఫిబ్రవరి 23) భారతీయ మోడల్, నటుడు. ఆయన దిల్ మిల్ గయే, ఖుబూల్ హై వంటి టెలివిజన్ ధారావాహికలలో తన నటనకు ప్రసిద్ధి చెందాడు. అలాగే అలోన్, హేట్ స్టోరీ 3 వంటి బాలీవుడ్ చిత్రాలలో నటనకు కూడా ఆయన ప్రేక్షకాదరణ పొందాడు.

2019లో కసౌతి జిందగీ కే 2 అనే టెలివిజన్‌ షో చేసిన ఆయన అదే సంవత్సరం BOSS: బాప్ ఆఫ్ స్పెషల్ సర్వీసెస్‌తో తన డిజిటల్ అరంగేట్రం చేశాడు. 2020లో యాక్షన్-థ్రిల్లర్ వెబ్ సిరీస్ డేంజరస్‌లో, 2021లో కుబూల్ హై 2.0 వెబ్ సిరీస్‌లో నటించాడు.

 జీవితం తొలి దశలో 
కరణ్ సింగ్ గ్రోవర్ 1982 ఫిబ్రవరి 23న న్యూఢిల్లీలో పంజాబీ సిక్కు కుటుంబంలో జన్మించాడు. అతనికి ఒక తమ్ముడు ఉన్నాడు. ఆయన చిన్నతనంలో వారి కుటుంబం సౌదీ అరేబియాలోని అల్ ఖోబార్‌కు వెళ్లింది. ఆయన సౌదీ అరేబియాలోని దమ్మామ్‌లో తన పాఠశాల విద్యను అభ్యసించాడు. ఇన్‌స్టిట్యూట్ ఆఫ్ హోటల్ మేనేజ్‌మెంట్ (IHM), ముంబై నుండి హోటల్ మేనేజ్‌మెంట్‌లో డిగ్రీ పట్టా పుచ్చుకున్నాడు. ఆ తర్వాత ఒమన్‌లోని షెరటన్ హోటల్‌లో మార్కెటింగ్ ఎగ్జిక్యూటివ్‌గా కొంతకాలం పనిచేశాడు.

 వ్యక్తిగత జీవితం 
link=https://en.wikipedia.org/wiki/File:Bipasha_Basu_and_Karan_Singh_Grover.jpg|ఎడమ|thumb|160x160px|తన భార్య బిపాసా బసుతో కలిసి కరణ్ సింగ్ గ్రోవర్
భారతీయ చలనచిత్ర, టెలివిజన్ నటి శ్రద్ధా నిగమ్‌ని 2008లో కరణ్ సింగ్ గ్రోవర్ వివాహం చేసుకున్నాడు. వారు 10 నెలల తర్వాత విడాకులు తీసుకున్నారు. ఆయన మళ్ళి 2012లో సినీ నటి జెన్నిఫర్ వింగెట్‌ను వివాహం చేసుకున్నాడు. ఈ జంట 2014లో విడిపోయారు.

ఆ తరువాత ఆయన నటి బిపాషా బసును 2016 ఏప్రిల్ 30న వివాహం చేసుకున్నాడు. వీరికి 2022 నవంబరు 12న కుమార్తె దేవి బసు సింగ్ గ్రోవర్ జన్మించింది. 

బిపాసా బసు, కరణ్ సింగ్ గ్రోవర్ తాము మొదటి బిడ్డ కోసం ఎదురుచూస్తున్నట్లు ఆగస్టు 2016లో ప్రకటించారు. కాగా ఈ జంట 2015లో భూషణ్ పటేల్ తెరకెక్కించిన అలోన్‌ సినిమాలో మొదటిసారి కనిపించారు. ఈ సినిమా షూటింగ్‌ సమయంలోనే వీరి మధ్య ప్రేమ చిగురించింది. ఆ తర్వాత ఈ జంట థ్రిల్లర్ వెబ్ సిరీస్ డేంజరస్ లోనూ కూడా కలిసి నటించారు.

 పురస్కారాలు 
YearAwardCategoryWorkResultSource2004గ్లాడ్రాగ్స్ మాన్‌హంట్ కాంటెస్ట్మోస్ట్ పాపులర్ మోడల్ అవార్డువిజేత2007కళాకర్ అవార్డ్స్బెస్ట్ ప్రామిసింగ్ స్టార్ దిల్ మిల్ గయ్యేవిజేత2008ఇండియన్ టెలీ అవార్డ్స్బెస్ట్ యాక్టర్ ఇన్ లీడ్ రోల్ (పాపులర్) దిల్ మిల్ గయ్యేనామినేట్ చేయబడింది2008ఇండియన్ టెలివిజన్ అకాడమీ అవార్డ్స్శిల్పా ఆనంద్ తో కలిసి బెస్ట్ ఆన్ స్క్రీన్ కపుల్ దిల్ మిల్ గయ్యేవిజేత2008గోల్డ్ అవార్డ్స్బెస్ట్ యాక్టర్ ఇన్ లీడ్ రోల్ (పాపులర్) దిల్ మిల్ గయ్యేనామినేట్ చేయబడింది2008గ్లోబల్ ఇండియన్ ఫిల్మ్ & టీవీ ఆనర్స్శిల్పా ఆనంద్ తో కలిసి బెస్ట్ ఆన్ స్క్రీన్ కపుల్ దిల్ మిల్ గయ్యేనామినేట్ చేయబడింది2008ఇండియన్ టెలీ అవార్డ్స్బెస్ట్ యాక్టర్ జరా నాచ్కే దిఖానామినేట్ చేయబడింది2010గోల్డ్ అవార్డ్స్మోస్ట్ ఫిట్ యాక్టర్ (మేల్)—విజేత2013ఇండియన్ టెలీ అవార్డ్స్సుర్భి జ్యోతి తో కలిసి బెస్ట్ ఆన్ స్క్రీన్ కపుల్ఖుబూల్ హైనామినేట్ చేయబడింది2013ఇండియన్ టెలీ అవార్డ్స్బెస్ట్ యాక్టర్ ఇన్ లీడ్ రోల్ ఖుబూల్ హైనామినేట్ చేయబడింది2013ఇండియన్ టెలీ అవార్డ్స్బెస్ట్ టెలివిజన్ పర్సనాటిటి ఆఫ్ ది ఇయర్ఖుబూల్ హైవిజేత2013ఇండియన్ టెలివిజన్ అకాడమీ అవార్డ్స్దేశ్ కా సితార – బెస్ట్ యాక్టర్ పాపులర్ఖుబూల్ హైవిజేత2013ఇండియన్ టెలివిజన్ అకాడమీ అవార్డ్స్బెస్ట్ యాక్టర్ డ్రామాఖుబూల్ హైనామినేట్ చేయబడింది2013జీ గోల్డ్ అవార్డ్స్సుర్భి జ్యోతి తో కలిసి బెస్ట్ ఆన్ స్క్రీన్ కపుల్ఖుబూల్ హైవిజేత2013జీ గోల్డ్ అవార్డ్స్బెస్ట్ యాక్టర్ పాపులర్ఖుబూల్ హైవిజేత2017జీ గోల్డ్ అవార్డ్స్రైజింగ్ స్టార్బాలీవుడ్విజేత2019జీ గోల్డ్ అవార్డ్స్బెస్ట్ యాక్టర్ నెగేటివ్ (పాపులర్)కసౌతి జిందగీ కేవిజేత

 మూలాలు 

వర్గం:భారతీయ సినిమా నటులు
వర్గం:భారత టెలివిజన్ వ్యాఖ్యాతలు
వర్గం:హిందీ సినిమా నటులు
వర్గం:1982 జననాలు